CELEX: E2020C0090
Language: fi
Date: 2020-07-15 00:00:00
Title: EFTAn valvontaviranomaisen päätös N:o 90/20/KOL, annettu 15 päivänä heinäkuuta 2020, valtiontukea koskevien menettelysääntöjen ja aineellisten sääntöjen muuttamisesta 107. kerran muuttamalla tiettyjä valtiontukisuuntaviivoja ja jatkamalla niiden voimassaoloa [2020/1576]

29.10.2020   
               
               
                  FI
               
               
                  Euroopan unionin virallinen lehti
               
               
                  L 359/16
               
            
         EFTAN VALVONTAVIRANOMAISEN PÄÄTÖS
         N:o 90/20/KOL,
         annettu 15 päivänä heinäkuuta 2020,
         valtiontukea koskevien menettelysääntöjen ja aineellisten sääntöjen muuttamisesta 107. kerran muuttamalla tiettyjä valtiontukisuuntaviivoja ja jatkamalla niiden voimassaoloa [2020/1576]
         EFTAN VALVONTAVIRANOMAINEN, JÄLJEMPÄNÄ ’VALVONTAVIRANOMAINEN’, JOKA
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 61–63 artiklan ja pöytäkirjan 26,
         ottaa huomioon EFTA-valtioiden sopimuksen valvontaviranomaisen ja tuomioistuimen perustamisesta, jäljempänä ’valvonta- ja tuomioistuinsopimus’, ja erityisesti sen 24 artiklan ja 5 artiklan 2 kohdan b alakohdan, ja
         ottaa huomioon valvonta- ja tuomioistuinsopimuksen pöytäkirjan 3, jäljempänä ’pöytäkirja 3’, ja erityisesti sen I osan 1 artiklan 1 kohdan,
         sekä katsoo seuraavaa:
         Valvontaviranomainen varmistaa valvonta- ja tuomioistuinsopimuksen 24 artiklan nojalla ETA-sopimuksen valtiontukimääräysten soveltamisen.
         Valvonta- ja tuomioistuinsopimuksen 5 artiklan 2 kohdan b alakohdan mukaisesti valvontaviranomainen antaa ilmoituksia ja suuntaviivoja ETA-sopimuksen soveltamisalaan kuuluvissa asioissa, jos ETA-sopimuksessa tai valvonta- ja tuomioistuinsopimuksessa nimenomaisesti niin määrätään tai jos valvontaviranomainen pitää sitä tarpeellisena.
         Seuraavien valtiontukisuuntaviivojen, jotka valvontaviranomainen on hyväksynyt osana valtiontukiuudistusta koskevaa aloitetta, voimassaolon on määrä päättyä vuoden 2020 lopussa:
         
                     a)
                  
                  
                     alueellisia valtiontukia koskevat suuntaviivat vuosille 2014–2020 (1),
                  
               
                     b)
                  
                  
                     suuntaviivat valtiontuesta riskirahoitussijoitusten edistämiseksi (2),
                  
               
                     c)
                  
                  
                     ympäristönsuojelulle ja energia-alalle vuosina 2014–2020 myönnettävästä valtiontuesta annetut suuntaviivat (3),
                  
               
                     d)
                  
                  
                     Euroopan yhteistä etua koskevia tärkeitä hankkeita edistävän valtiontuen ETA-sopimuksen toimintaan soveltuvuuden arviointia koskevat suuntaviivat (4),
                  
               
                     e)
                  
                  
                     lyhytaikaisia vientiluottovakuutuksia koskevat suuntaviivat (5) ja
                  
               
                     f)
                  
                  
                     suuntaviivat valtiontuesta rahoitusalan ulkopuolisten vaikeuksissa olevien yritysten pelastamiseen ja rakenneuudistukseen (6).
                  
               Euroopan komissio on jo ilmoittanut vihreän kehityksen ohjelman ja digitaalistrategian yhteydessä aikovansa tarkistaa joukon suuntaviivoja vuoden 2021 loppuun mennessä.
         Komissio antoi 2 päivänä heinäkuuta 2020 tiedonannon alueellisista valtiontuista vuosille 2014–2020 annettujen suuntaviivojen, valtiontuesta riskirahoitussijoitusten edistämiseksi annettujen suuntaviivojen, valtiontuesta ympäristönsuojelulle ja energia-alalle vuosina 2014–2020 annettujen suuntaviivojen, valtiontuesta rahoitusalan ulkopuolisten vaikeuksissa olevien yritysten pelastamiseksi ja rakenneuudistukseksi annettujen yhteisön suuntaviivojen, Euroopan yhteistä etua koskevia tärkeitä hankkeita edistävän valtiontuen sisämarkkinoille soveltuvuuden arviointiperusteista annetun komission tiedonannon, tutkimus- ja kehitystyöhön sekä innovaatiotoimintaan myönnettävän valtiontuen puitteista annetun komission tiedonannon sekä Euroopan unionin toiminnasta tehdyn sopimuksen 107 ja 108 artiklan soveltamisesta lyhytaikaisiin vientiluottovakuutuksiin annetun komission tiedonannon muuttamisesta ja soveltamisajan jatkamisesta (7).
         Ennustettavuuden ja oikeusvarmuuden takaamiseksi komissio piti asianmukaisena jatkaa edellä a–e kohdassa lueteltujen valvontaviranomaisen suuntaviivoja vastaavien suuntaviivojen soveltamisaikaa vuoden 2021 loppuun, samalla kun valmistellaan valtiontukisääntöjen tulevaa ajantasaistamista. Komissio jatkoi f kohdassa lueteltuja valtiontuesta rahoitusalan ulkopuolisten vaikeuksissa olevien yritysten pelastamiseksi ja rakenneuudistukseksi annettujen yhteisön suuntaviivoja vastaavien suuntaviivojen voimassaoloa vuoden 2023 loppuun asti.
         Näiden sääntöjen soveltamisajan jatkaminen antaa komissiolle mahdollisuuden saattaa päätökseen kyseisten sääntöjen arviointi yhdessä muiden valtiontukisääntöjen kanssa, jotka on hyväksytty osana valtiontukiuudistusta koskevaa aloitetta. Komissio käynnisti edellä mainittujen sääntöjen arvioinnin 7. tammikuuta 2019 toimivuustarkastusten muodossa. Arvioinnin tulosten perusteella komissio voi päättää, jatketaanko sääntöjen voimassaoloa vai saatetaanko ne ajan tasalle.
         Kun otetaan huomioon covid-19-epidemiasta yrityksille mahdollisesti aiheutuvat taloudelliset ja rahoitukselliset seuraukset, komissio katsoi, että on myös tarpeellista tehdä joihinkin valtiontuen suuntaviivoihin tilapäisiä mukautuksia. Erityisesti alueellisista valtiontuista vuosille 2014–2020 annettujen suuntaviivojen, valtiontuesta ympäristönsuojelulle ja energia-alalle vuosina 2014–2020 annettujen suuntaviivojen, Euroopan yhteistä etua koskevia tärkeitä hankkeita edistävän valtiontuen sisämarkkinoille soveltuvuuden arviointiperusteista annetun komission tiedonannon sekä tutkimus- ja kehitystyöhön sekä innovaatiotoimintaan myönnettävän valtiontuen puitteiden (8) yhteydessä yritykset, jotka eivät olleet vaikeuksissa 31. joulukuuta 2019 mutta joista tuli vaikeuksissa olevia yrityksiä 31. joulukuuta 2019 jälkeen, olisi katsottava tukikelpoisiksi kyseisten suuntaviivojen nojalla 30. kesäkuuta 2021 asti.
         Valtiontuesta ympäristönsuojelulle ja energia-alalle vuosina 2014–2020 annettujen suuntaviivojen yhteydessä covid-19-epidemian aiheuttama sähkön hintojen jyrkkä lasku voi johtaa tilanteisiin, joissa yritysten sähköintensiteetti voi laskea. Tällöin yritys voi menettää tukikelpoisuutensa 3.7.2 jakson nojalla (tuki, joka myönnetään alennuksina maksuista, joilla rahoitetaan uusiutuvista lähteistä tuotetun energian tukemista kilpailukykysyistä), kun bruttoarvonlisäyksen ja sähköintensiteetin laskentaan yrityksen tasolla sovelletaan liitettä 4. Tämän vuoksi komissio katsoi, että tähän olisi puututtava asianmukaisella tavalla, ja käytettäviä laskentamenetelmiä olisi sen vuoksi mukautettava.
         Nämä komission tiedonantoihin tehdyt muutokset ja suuntaviivojen voimassaolon pidennykset ovat merkityksellisiä myös Euroopan talousalueen kannalta.
         ETA-sopimuksen 1 artiklassa määritellyn yhdenmukaisuuden tavoitteen mukaisesti ETA:n valtiontukisääntöjen yhtenäinen soveltaminen on varmistettava koko Euroopan talousalueella.
         ETA-sopimuksen liitteen XV sivulla 11 olevan otsikon ”YLEISTÄ” alla olevan II kohdan mukaan valvontaviranomaisen on komissiota kuultuaan annettava säädökset, jotka vastaavat komission antamia säädöksiä.
         on kuullut komissiota,
         on kuullut ETA:n EFTA-valtioita,
         ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan valtiontukea koskevia aineellisia sääntöjä seuraavasti:
            
                        1)
                     
                     
                        Muutetaan alueellisia valtiontukia koskevat suuntaviivat vuosille 2014–2020 seuraavasti:
                        
                                    a)
                                 
                                 
                                    Lisätään 18 kohtaan virke seuraavasti:
                                    ”Näitä suuntaviivoja sovelletaan kuitenkin yrityksiin, jotka eivät olleet vaikeuksissa 31. joulukuuta 2019, mutta joista tuli vaikeuksissa olevia yrityksiä 1. tammikuuta 2020 ja 30. kesäkuuta 2021 välisenä aikana.”
                                 
                              
                                    b)
                                 
                                 
                                    Lisätään 156 kohdan jälkeen seuraavat kohdat:
                                    
                                                ”a)
                                             
                                             
                                                Kansallisten aluetukikarttojen voimassaolon päättymistä 31. joulukuuta 2020 silmällä pitäen valvontaviranomainen pyytää ETA:n EFTA-valtioita ilmoittamaan komissiolle 15. syyskuuta 2020 mennessä aikomuksestaan jatkaa kansallisten aluetukikarttojensa voimassaoloa.
                                             
                                          
                                                b)
                                             
                                             
                                                Kun kansallisten aluetukikarttojen voimassaolon jatkaminen 31. joulukuuta 2021 asti on hyväksytty, ETA:n EFTA-valtiot voivat päättää jatkaa näiden suuntaviivojen perusteella hyväksyttyjen nykyisten tukiohjelmien voimassaoloa. Näiden tukiohjelmien voimassaolon mahdollisesta jatkamisesta on ilmoitettava valvontaviranomaiselle hyvissä ajoin ennen niiden voimassaolon päättymispäivää.”
                                             
                                          
                              
                  
                        2)
                     
                     
                        Korvataan valtiontuesta riskirahoitussijoitusten edistämiseksi annettujen suuntaviivojen 174 kohta seuraavasti:
                        
                                    ”174.
                                 
                                 
                                    Valvontaviranomainen soveltaa näiden suuntaviivojen periaatteita arvioidessaan kaikkien sellaisten riskirahoitustukien soveltuvuutta sisämarkkinoille, jotka myönnetään 1. heinäkuuta 2014 ja 31. joulukuuta 2021 välisenä aikana.”
                                 
                              
                  
                        3)
                     
                     
                        Muutetaan suuntaviivat valtiontuesta ympäristönsuojelulle ja energia-alalle vuosina 2014–2020 seuraavasti:
                        
                                    a)
                                 
                                 
                                    Lisätään 11 kohtaan virke seuraavasti:
                                    ”Näitä suuntaviivoja sovelletaan kuitenkin yrityksiin, jotka eivät olleet vaikeuksissa 31. joulukuuta 2019, mutta joista tuli vaikeuksissa olevia yrityksiä 1. tammikuuta 2020 ja 30. kesäkuuta 2021 välisenä aikana.”
                                 
                              
                                    b)
                                 
                                 
                                    Korvataan 103 kohta seuraavasti:
                                    
                                                ”103.
                                             
                                             
                                                Näitä suuntaviivoja sovelletaan 31. joulukuuta 2021 asti. Niillä olisi kuitenkin valmistettava maaperää vuoden 2030 puitteissa asetettujen tavoitteiden saavuttamista. On varsinkin odotettavissa, että vuosina 2020–2030 vakiintuneista uusiutuvista energialähteistä tulee verkkokilpailukykyisiä, mikä merkitsee sitä, että tuet ja vapautukset tasehallintavelvoitteista olisi poistettava asteittain. Nämä suuntaviivat ovat kyseisen tavoitteen mukaisia ja varmistavat siirtymisen kustannustehokkaaseen jakeluun markkinapohjaisten mekanismien kautta.”
                                             
                                          
                              
                                    c)
                                 
                                 
                                    Korvataan 237 kohta seuraavasti:
                                    
                                                ”237.
                                             
                                             
                                                Näitä suuntaviivoja sovelletaan 1. heinäkuuta 2014 alkaen, ja ne korvaavat 10. kesäkuuta 2010 julkaistut suuntaviivat valtiontuesta ympäristönsuojelulle (*1) Niitä sovelletaan 31. joulukuuta 2021 saakka.
                                             
                                          
                                       (*1)  EUVL L 144, 10.6.2010, s. 1, ja ETA-täydennysosa N:o 29, 10.6.2010, s. 1.”"
                        
                                 
                              
                                    d)
                                 
                                 
                                    Muutetaan liite 4 seuraavasti:
                                    
                                                i)
                                             
                                             
                                                Korvataan 2 kohta seuraavasti:
                                                
                                                            ”2.
                                                         
                                                         
                                                            Edellä olevan 3.7.2 jakson soveltamiseksi ETA:n EFTA-valtiot voivat käyttää seuraavia:
                                                            
                                                                        a)
                                                                     
                                                                     
                                                                        niiden kolmen viimeisimmän vuoden aritmeettinen keskiarvo, joilta on saatavilla bruttoarvonlisäystä koskevia tietoja;
                                                                     
                                                                  
                                                                        b)
                                                                     
                                                                     
                                                                        aritmeettinen keskiarvo kahdelta vuodelta, jotka valitaan niiden kolmen viimeisimmän vuoden joukosta, joilta on saatavilla bruttoarvonlisäystä koskevia tietoja, edellyttäen, että tätä menetelmää sovelletaan samalla tavalla kaikkiin tuensaajiin.
                                                                     
                                                                  
                                                      Valvontaviranomainen katsoo, että siirtyminen a) alakohdan mukaisen laskutavan käytöstä b) alakohdan mukaisen laskutavan käyttöön ei merkitse ilmoitettavaa muutosta.”
                                             
                                          
                                                ii)
                                             
                                             
                                                Korvataan 5 kohta seuraavasti:
                                                
                                                            ”5.
                                                         
                                                         
                                                            Yrityksen sähkönkulutuksen laskemiseksi on käytettävä alaa koskevia tavanomaisia sähkönkulutuksen tehokkuuden vertailuarvoja, jos saatavilla. Jos näitä arvoja ei ole saatavilla, ETA:n EFTA-valtiot voivat käyttää seuraavia:
                                                            
                                                                        a)
                                                                     
                                                                     
                                                                        niiden kolmen viimeisimmän vuoden aritmeettinen keskiarvo, joilta tietoja on saatavilla.
                                                                     
                                                                  
                                                                        b)
                                                                     
                                                                     
                                                                        aritmeettinen keskiarvo kahdelta vuodelta, jotka valitaan niiden kolmen viimeisimmän vuoden joukosta, joilta tietoja on saatavilla, edellyttäen, että tätä menetelmää sovelletaan samalla tavalla kaikkiin tuensaajiin.
                                                                     
                                                                  Valvontaviranomainen katsoo, että siirtyminen a) alakohdan mukaisen laskutavan käytöstä b) alakohdan mukaisen laskutavan käyttöön ei merkitse ilmoitettavaa muutosta.”
                                                         
                                                      
                                          
                              
                  
                        4)
                     
                     
                        Korvataan valtiontuesta rahoitusalan ulkopuolisten vaikeuksissa olevien yritysten pelastamiseen ja rakenneuudistukseen annettujen suuntaviivojen 135 kohta seuraavasti:
                        
                                    ”135.
                                 
                                 
                                    Valvontaviranomainen soveltaa näitä suuntaviivoja 10. syyskuuta 2014 alkaen 31. joulukuuta 2023 saakka.”
                                 
                              
                  
                        5)
                     
                     
                        Muutetaan Euroopan yhteistä etua koskevia tärkeitä hankkeita edistävän valtiontuen ETA-sopimuksen toimintaan soveltuvuuden arviointia koskevat suuntaviivat seuraavasti:
                        
                                    a)
                                 
                                 
                                    Lisätään 10 kohdan a alakohtaan virke seuraavasti:
                                    ”Näitä suuntaviivoja sovelletaan kuitenkin yrityksiin, jotka eivät olleet vaikeuksissa 31. joulukuuta 2019, mutta joista tuli vaikeuksissa olevia yrityksiä 1. tammikuuta 2020 ja 30. kesäkuuta 2021 välisenä aikana.”
                                 
                              
                                    b)
                                 
                                 
                                    Korvataan 50 kohta seuraavasti:
                                    
                                                ”50.
                                             
                                             
                                                Näitä suuntaviivoja sovelletaan 27. huhtikuuta 2016–31. joulukuuta 2021.”
                                             
                                          
                              
                  
                        6)
                     
                     
                        Korvataan lyhytaikaisista vientiluottovakuutuksista annettujen suuntaviivojen 40 kohta seuraavasti:
                        
                                    ”40.
                                 
                                 
                                    Koska lyhytaikaisia vientiluottovakuutuksia koskevan valtiontuen käsittelyssä tarvitaan jatkuvuutta ja oikeusvarmuutta, on aiheellista soveltaa nykyisiä suuntaviivoja 31. joulukuuta 2021 asti. Tällä tavoin yhdenmukaistetaan sen voimassaolon päättymispäivä useimpien valtiontukiuudistuksen yhteydessä hyväksyttyjen valtiontukea koskevien suuntaviivojen voimassaolon päättymispäivän kanssa.”
                                 
                              
                  
                        7)
                     
                     
                        Lisätään tutkimus- ja kehitystyöhön sekä innovaatiotoimintaan myönnettävän valtiontuen puitteiden 10 kohtaan virke seuraavasti:
                        ”Näitä suuntaviivoja sovelletaan kuitenkin yrityksiin, jotka eivät olleet vaikeuksissa 31. joulukuuta 2019, mutta joista tuli vaikeuksissa olevia yrityksiä 1. tammikuuta 2020 ja 30. kesäkuuta 2021 välisenä aikana.”
                     
                  
         
            2 artikla
            Ainoastaan päätöksen englanninkielinen teksti on todistusvoimainen.
         
         
            Tehty Brysselissä 15 päivänä heinäkuuta 2020.
            
               
                  EFTAn valvontaviranomaisen puolesta
               
               Bente ANGELL-HANSEN
               
                  Puheenjohtaja
               
               
                  Asiasta vastaava kollegion jäsen
               
            
            
               Frank J. BÜCHEL
               
                  Kollegion jäsen
               
            
            
               Högni KRISTJÁNSSON
               
                  Kollegion jäsen
               
            
            
               Carsten ZATSCHLER
               
                  Allekirjoittaja oikeus- ja hallintoasioista vastaavan johtajan ominaisuudessa
               
            
         
         
            (1)  EUVL L 166, 5.6.2014, s. 44, ja ETA-täydennysosa N:o 33, 5.6.2014, s. 1, sellaisena kuin teksti on muutettuna valvontaviranomaisen päätöksellä N:o 302/14/KOL, EUVL L 15, 22.1.2015, s. 103, ja ETA-täydennysosa N:o 4, 22.1.2015, s. 1.
         
            (2)  EUVL L 354, 11.12.2014, s. 62, ja ETA-täydennysosa N:o 74, 11.12.2014, s. 1, sellaisena kuin teksti on muutettuna valvontaviranomaisen päätöksellä N:o 302/14/KOL, EUVL L 15, 22.1.2015, s. 103, ja ETA-täydennysosa N:o 4, 22.1.2015, s. 1.
         
            (3)  EUVL L 131, 28.5.2015, s. 1, ja ETA-täydennysosa N:o 30, 28.5.2015, s. 1.
         
            (4)  EUVL L 39, 16.2.2017, s. 49, ja ETA-täydennysosa N:o 11, 16.2.2017, s. 1.
         
            (5)  EUVL L 343, 19.12.2013, s. 54, ja ETA-täydennysosa N:o 71, 19.12.2013, s. 1, sellaisena kuin se on hyväksytty uudelleen valvontaviranomaisen päätöksellä N:o 4/19/KOL, EUVL L 163, 20.6.2019, s. 110, ja ETA-täydennysosa N:o 48, 20.6.2019, s. 1, sellaisena kuin teksti on muutettuna valvontaviranomaisen päätöksellä N:o 030/20/KOL, EUVL L 220, 9.7.2020, s. 8, ja ETA-täydennysosa N:o 46, 9.7.2020, s. 1.
         
            (6)  EUVL L 271, 16.10.2015, s. 35, ja ETA-täydennysosa N:o 62, 15.10.2015, s. 1.
         
            (7)  EUVL C 224, 8.7.2020, s. 2.
         
            (8)  Vastaavat valvontaviranomaisen tutkimus- ja kehitystyötä sekä innovaatiotoimintaa koskevia suuntaviivoja, EUVL L 209, 6.8.2015, s. 17, ja ETA-täydennysosa N:o 44, 6.8.2015, s. 1.